**KATIE SOUZA 1**

**SID**: Hallottál már Bonnie és Clyde-ról? Mai vendégem olyan volt, mint Bonnie és Clyde együttese! Egy bűnöző életmód után volt egy átélése Istennel, akiért szenvedélyesebbé vált, mint azelőtt a bűncselekményre. Isten szívének birtokosaként egyedi kulcsokat kapott a természetfölötti élethez.

**SID**: Helló. Sid Roth vagyok. Isten hozott világomban, ahol a természetfölötti természetes. Vendégemnek, Katie Souzának bűnözői karriere volt. Elég nehéz elhinni ezt rólad, Katie, mivel azelőtt színészkedtél, szerepeltél TV műsorokban, modellkedtél, majd a tömeggel együtt haladva, belemerültél a kábítószerezésbe. De ami még ennél is durvább és nehéz rólad elhinni, az autóüldözések fegyverekkel, igazi Bonnie és Clyde módra.

***KATIE****: Teljes mértékben.*

**SID**: Egy ilyen szép lány, mint te, hogy tud ilyesmibe keveredni?

***KATIE****: Tudod, egész életemben fegyverek között nőttem föl, nagyon fiús volt a viselkedésem. Mivel már akkor is elég vadóc voltam, amikor drogozni kezdtem, teljesen terrorista személyiségűvé váltam, szóval a leginkább testhezálló feladat számomra az volt, hogy más dílerektől drogot nyúltam le, az embereket pedig zsaroltam, hogy fizessék meg a drogtartozásaikat.*

**SID**: Csak kíváncsiságból hadd kérdezzem, miután az volt a munkád, hogy kikényszerítsd emberekből, hogy fizessék meg a drogtartozásaikat, nem féltél, hogy azok az emberek akik már amúgy is eléggé meg voltak őrülve a sok kábítószertől, hogy esetleg egyikőjüknél fegyver lesz és az életednek annyi?

***KATIE****: Tudod, abban a pillanatban ez soha nem fordult meg a fejemben, csak mentem és tettem a dolgom. De ténylegesen eljutottam arra a pontra, hogy egyre veszélyesebb dolgokba keveredtem. Egyre befolyásosabb ügyfelekkel volt dolgom, mint mondjuk motoros bandákkal, akik már több esetben szerződéseket is kötöttek, hogy eltegyenek láb alól.*

**SID**: Majd később saját kábítószer labort hoztál létre… Mi hajtott erre? A pénz, vagy mégis mi?

***KATIE****: Belefáradtam a drog adás - vételébe, túl sokat kellett vele bajlódnom. Azt mondtam magamban: ha már ezt csinálom, akkor legalább tegyem jól! Én akarok a legnagyobb kutya lenni. Szóval úgy gondoltam, majd én gyártom a saját kábszerem, ami nem csak az extasy-hoz hasonló „speed” hanem valami kemény drog, amitől úgy fognak majd tisztelni, mint egy rock sztárt, hisz ilyenkor ez szokott lenni.*

**SID**: De 1999-ben lecsapott rád a nagy valóság, mivel elkaptak a rendőrök és úgy volt, hogy lecsuknak 11 és fél évre? Jól emlékszem?

***KATIE****: 12 és fél évre. Igen, elkaptak és végül szövetségi börtönbe zártak, mivel a börtönben töltött első évem alatt mindenkit megtámadtam, sőt még egy börtönőrre is rátámadtam. Megfékezhetetlen voltam, épp olyan, mint kint az utcán. Majd egy nap Isten besétált a cellámba, és Ő maga „tartóztatott le!”*

**SID**: Várj egy percet. Azt mondtad Isten besétált a celládba. Mi is történt valójában? Csak úgy négyszemközt?

***KATIE****: Oké. Megtudtam, hogy valaki ellenem akart vallani, ami miatt 20 évre le akartak csukni.*

**SID:** Jaj.

***KATIE****: Igen.*

**SID**: Ez biztosan kijózanított volna, nem?

***KATIE:*** *Igen, és ez teljesen kiborított, ekkor még nem jártam Istennel. Szóval kimentünk a börtönudvarra, én, aki ellenem akart vallani, és a barátnője és rendesen összeverekedtünk. Emiatt vittek az elkülönítőbe, ez már nem tudom hanyadik alkalom volt amikor egy pici kis lyukba tettek egyes egyedül, ami tele volt vizelettel, széklettel, hányással és dermesztően hideg volt. Ekkor hirtelen leesett a tantusz. Azt éreztem, hogy annyira belefáradtam az egészbe. 10 évet töltöttem az utcán és amit ott csináltam, most ugyanazt teszem itt bent is. Majd azt gondoltam, az életemnek annyi, itt fogom lehúzni az éveimet a börtönben. Szóval elértem a kötél végéhez, majd ezt megtetőzte egy diabetikus roham. Elájultam, és amikor magamhoz tértem teljesen feladtam. Totálisan megadtam magam. Isten pedig épp erre várt, Sid.*

**SID**: Majd elkezdtél járni azokra a Biblia tanulmányokra, melyeket hogy is hívtál? Fegyvertár helyett Isten-tár a börtönben?

***KATIE:*** *Igen, az egész részlegünk a börtönben bekapcsolódott Isten dolgaiba, elkezdtünk tanulmányozni a Bibliát, összejöttünk dicsőíteni és imádkoztunk is emberekért, sőt a zuhany alatt bemerítettük őket!*

**SID**: És elkezdted meghallani Isten hangját, aki azt mondta neked, hogy hamarabb ki fognak engedni a börtönből. Hogy is volt ez egészen pontosan?

***KATIE****: Egyik este elmélkedtem Isten dolgain, amikor egyszer csak szólt hozzám és azt mondta: „Tudod mit? Megszöktetlek a börtönből! Kijuttatlak innen!” Majd megadta nekem a pontos dátumát a szabadulásomnak. Annyira megörültem, hogy kiszaladtam a társalgóba és mindenkinek elmondtam, amit Isten mondott nekem. Nos, csupán annyit értem el vele, hogy 12 nő nevetett rajtam.*

**SID**: El tudom képzelni!

***KATIE****: Igen. Szóval a tanácsadóm fülébe jutott ez az egész, aki jött hozzám és kérdezte: „Szóval, te tényleg azt hiszed, hogy ezen a napon ki fognak engedni a börtönből?” Én erre: „én nem csak ezt hiszem, hanem tudom is, mivel Isten nekem ezt mondta!” Ahogy ezt kimondtam Sid, azonnal fölvette a telefont és hívatta az őröket, hogy vigyenek el a börtön pszichológushoz. Ahogy az elmeorvoshoz értünk, elmondta neki, hogy én hallom Isten hangját, szóval tartsanak megfigyelés alatt úgy, mint az öngyilkos jelölteket. Mivel szövetségi nyomozás folyt az ügyemmel kapcsolatosan, hat hónappal később megnyertem az ügyet és napra pontosan akkor szabadultam, amikorra Isten mondta nekem!*

**SID**: Milyen hatással volt ez a többiekre a börtönben, akik azt hitték, hogy megőrültél és elmeorvoshoz küldtek amiatt, hogy tudtad a pontos napját a szabadulásodnak, amit mindenkinek elmondtál már jó előre?

***KATIE****: Mindenkire nagy hatást tett, mivel még a hitetlenek is azt mondták ekkor, hogy „wow”, mégis csak van valami, amiben hihetünk. Most már látjuk, hogy Isten tényleg valóságosan létező! Még a tanácsadóm is, mikor megtudta, hogy mi történt azonnal behívatott az irodájába és azt mondta: „Haldoklik az aranyhalam. Tudnál érte imádkozni?”*

**SID**: Biztos, hogy a fellegekben járt a hited.

***KATIE****: Abszolút, így is volt!*

**SID**: De tudod, ami számomra ennyire fantasztikus az egészben az, hogy teljesen „fanatikussá” váltál a szó legjobb értelmében. Ha vannak foci fanatikusok, akkor miért ne lehetnék ezek Istenért? Amilyen fanatikusa voltál a bűnözésnek, olyan fanatikussá váltál az Úrért.

***KATIE****: Így van.*

**SID**: És miért mutat neked olyan alapelveket, melyek olyan kulcsokat tartalmaznak, amelyek természetfölöttien felgyorsítják az imaválaszokat? Miért pont neked? Miért te?

***KATIE****: Miért én? Mert most már börtön missziót csinálunk. És ez már nemzetközi szintűre emelkedett. Az ott lévő embereknek szükségük van mindarra, amit Isten akar nekik adni. Szükségük van gyógyulásra és szabadulásra. Szükségük van arra, hogy felgyorsuljanak náluk az események. Gyorsan kell őket tanítványozni, mivel Isten Királyságában annyira felgyorsultak a dolgok, hogy nekünk együtt kell Vele haladnunk!*

**SID:** Katie most már azért jár börtönökbe, hogy ott prédikáljon, és olyan csodák történnek, melyek azonnaliak. Minden gyorsított tempójú. Azonban olyan kulcsot kapott Katie, melyet ha megoszt velünk – mi magunk is részeseivé válhatunk az imaválaszaink gyorsított változatának! Elképesztő stílusban fogja megosztani velünk a természetfölöttit! (Mindjárt visszajövünk)

**SID**: Helló. Sid Roth vagyok Katie Souza-val. Katie, annyira izgatott vagyok, és rendkívül lelkesít, hogy felgyorsíthatjuk természetfölöttien az imaválaszainkat. Ami addig talán 20 évbe telt, hogy megtörténjen, amiért csak harcoltunk és viaskodtunk, most egyszer csak tömörítve megkapjuk! Szerintem ez azért is van, mert a Messiás nagyon hamar jön vissza! Magyarázd el nekünk ezt az eszközt amit te úgy nevezel: „felszállni és alászállni.”

***KATIE****: A „felszállás” alatt a mennyei elragadtatást értem, aminek nem csupán azzá kellene válnia, mintha valaki fölülne egy természetfölötti óriáskerékre. Ez egy nagyon erőteljes eszköz, ami imaválaszok felgyorsulását is okozhatja. Bármikor „fölmehetünk” a Mennybe, Jézushoz hasonlóan, aki ezt a jogot megszerezte nekünk és mindent „lehozhatunk” onnan a földi síkra, ezáltal megtörténhetnek mindazok az ígéretek, melyeket Isten ígért az életünkre. Pont ezt látjuk megtörténni a Bibliában Jákóbnál amikor látta a mennyei létrát, vagy lépcsőt néhány fordításban. Emlékszel? Jákób látta ezt a létrát, így van? És az a Mennyből vezetett le a Földre. A létra tetején Isten állt és onnan mondta ki ígéreteit Jákóbnak. És miközben ez történt, angyalok le és föl jártak azon a létrán. Oké, nem furcsa a sorrend, hogy ők először lejöttek?*

**SID**: Mivel a Mennyből jöttek, tehát először lefelé kellett jönniük…

***KATIE****: Igen ám, de a Zsidók 1:14 azt mondja, hogy ők szolgáló szellemek, akik azért lettek elküldve, hogy a szenteknek szolgáljanak! Már most is vannak itt lent angyalok, akik nekünk segítenek! Szóval amit Jákób meglátott az tulajdonképpen a következő volt: Isten ígéreteket mondott ki Jákób életére, és az angyalok, akik MÁR itt voltak, hogy tegyék a rájuk bízott feladatokat fölmentek a Mennybe, és lehozták onnan mindazokat a dolgokat, melyek szükségesek voltak ahhoz, hogy Isten ígéretei Jákób életében valóra válhassanak! Mivel a Szentírás elmondja nekünk, hogy az angyalok Isten Szavára hallgatnak. Szóval ők hallották az ígéreteket, melyeket Isten Jákóbnak mondott, szóval fölmenetek a Mennybe és lehozták mindazokat a dolgokat a Földre és felszabadították azt Jákób életére.*

**SID**: Rendben. De hogy segít ez rajtam, hogyha csupán az angyalok teszik a dolgukat. Azt akarod ezzel mondani, hogy ez nálam is így működhet?

***KATIE****: Így van! Mi MÁR ott ülünk Jézus Krisztussal a Szent Helyen, fönt a Mennyben. Múlt időben használja az Ige a kifejezést, mi MÁR most ott vagyunk vele! A Bibliában látjuk, ahogy Istennel találkoztak emberek, mint például Mózes, Áron és a hetven vén, akik testben voltak jelen ott. Akárcsak Pál, aki nem tudta, hogy testben, vagy azon kívül, de elragadtatott a harmadik Mennybe, ugyanúgy János is, aki úgy írta meg a Jelenések könyvét, hogy fölment a Mennybe és mindent, amit leírt, a saját szemével látta. Számos példa van a Bibliában arra, amikor embereknek akár mennyei elragadtatásaik, vagy Istennel való személyes találkozásaik voltak, akik kijelentést kaptak és különböző képességeket, melyeket magukkal hoztak onnan a Földre.*

**SID**: Rendben. Mondj nekünk példát arról, te hogy tudtál „fölmenni” oda és információt lehozni onnan. Mesélj nekünk a földművesekről.

***KATIE****: Oké. Oklahoma városba tartottam, amikor épp az aratás ideje kezdődött. Egy földműves házában szálltam meg. A környék összes földművese már öt éven keresztül mindig elveszítette az aratást – mindig már épp az aratóidő előtt valami módon elpusztult a termény. Mivel most újra kezdődött az aratási szezon, hirtelen jött egy hatalmas vihar. Annyi eső esett, hogy mindenütt áradások lettek, majd legalább 60 mérföld per órás sebességű szélvihar tört ki jégeső kíséretében, ami elpusztította az összes terményt.*

**SID**: Tehát egy újabb év, amikor elveszítették az aratást.

***KATIE****: Pontosan! Igen. Szóval, mi mindnyájan a kert hátsó részénél bentről néztük a vihart és úgy imádkoztunk, hogy „megtörjük a te erődet a Jézus nevében! Megkötözzük ezt a vihart! Semmissé tesszük! Vihar, csendesedj le a Jézus nevében!” És nem működött! Bárhogy erőlködtünk, nem történt semmi. Majd az Úr egyszer csak szólt hozzám és azt mondta: „Olyan dolog ellen próbálsz harcolni, melynek eredete a második Mennyben van, te azonban az alatt vagy, tehát alóla harcolva próbálod azt legyőzni? Még csak azt sem tudod, mi történik valójában. Miért nem jössz föl inkább ide, ahol megkaphatod a stratégiát a győzelemhez és onnan felülről lefelé harcolva megnyerheted a csatát?” Mindenkitől elnézést kértem és bementem a szobába ahol egyedül lehettem az Úrral és azt mondtam: „Uram, mivel Te mondtad nekem, hogy fölmehetek a Mennybe, akkor én most itt vagyok, vigyél föl!” Sid, abban a pillanatban ott is voltam! Egy másodperc alatt ott teremtem és pontosan láttam a sötétség királyságának stratégiáját.*

**SID**: És mit láttál?

***KATIE****: Két sárkány láttam, egy vöröset és egy feketét. Majd azt is megtudtam, hogy mi a jelentésük ezeknek. A vörös sárkány jelentése: eladósodás. A fekete sárkányé pedig aszály, vagy szárazság. Látod, az ellenség stratégiája ezek ellen a földművesek ellen az volt, hogy éveken át minden energiájukat és idejüket azzal töltsenek, hogy a vizet, a trágyát és földműveléshez szükséges dolgokat a növényekbe öljék, majd épp az aratásuk előtt, a „vörös” megfosztotta őket az anyagi boldogulástól, hogy a biztos „fekete” teljes aszállyal sújtsa őket. Tehát bármennyire is álruhát viselt az ellenség, most már pontosan jól láttam, mivel hozzájutottam egy kulcshoz, hogy a „Mennybe menetel” eszközével legyőzhetem. Szóval újra fölmentem, és onnan föntről néztem le rá és anélkül, hogy kértem volna, Isten kezembe adott egy kardot. A szellemi világban így működnek a dolgok. Ott mindennel rendelkezel, amire csak szükséged van! Kihúztam a kardot, és csupán három vagy négy csapást kellett mérnem a vörös sárkányra, akit láttam leesni. Majd megfordultam és egyetlen kard-csapással a fekete sárkányt is levágtam. Csak gondolj bele, ezután abban az évben először volt aratás!*

**SID**: Várj egy pillanatot! A teljes vihar és minden ami feltámadt ellenük eltűnt?

***KATIE****: A vihar azonnal lecsendesedett, a földek felszáradtak a sok esőtől és a földművesek képesek voltak az aratásra. Ennyi év után először! Ez óriási áttörés volt! És mindössze 20 percbe telt az egész! Annyiba, hogy fölmentem a Mennybe! Ennyi az egész! Ez egy óriási, nagyon erőteljes eszköz!*

**SID**: És ez segít a fizikai dolgokban is. Meséld el a bőrproblémád esetét.

***KATIE****: Oké. De ez a dicsőség felhőjével volt kapcsolatos. Erről is beszélhetek itt?*

**SID**: Természetesen.

***KATIE****: Barátod, David Herzog is beszél erről. Évekkel ezelőtt Isten tanította őt erre amiben elmondta neki, hogy Ő (tehát Isten) a dicsőség felhőjének erejét használva teremtette meg az egész világot. Az 1Mózes 1-ben a föld kietlen és puszta lett, majd Isten Szelleme lebegett a föld kietlensége fölött, majd Isten szólt ennek a kietlenségnek, egyenesen a felhőkbe beszélt és azt mondta: „Legyen világosság” és bumm, azonnal világosság lett. Tehát Isten dicsőségében létezik egy teremtő ERŐ. Oké, szóval épp imádtam az Urat és tudod, amikor mi imádjuk Istent, dicsőségének jelenléte képes annyira megnyilvánulni, vagy manifesztálódni, hogy az szinte tapintható, ahogy az Ige is mondja. Tehát miközben imádtam így az Urat, a dicsőség szinte robbant. Olyannyira, hogy Isten súlyos jelenléte szállt rám, olyan érzés volt, mintha a karjaim legalább 100 kilósak lennének. Mintha odaszorítottak volna az ágyra, az arcomon kézzelfogható, égető dicsőséget tapasztaltam. Egy pár nappal azelőtt lábamon olyan bőrpír szerű valami jelent meg, melyről az orvos megállapította, hogy az melanoma bőrrák. Imádkoztam ellene, megtörtem, kézrátétellel imádkoztam, mindent csináltam, de az nem tűnt el. Azonban amikor bekerültem Istennek ebbe a dicsőségébe, és dicsőségének ebbe a jelenlétébe, amiben világosság van, mivel a dicsőség felhőjében világosság van, abban a dicsőségben parancsoltam a bőrráknak, hogy haljon el a Jézus nevében. Sid, három nappal később azt vettem észre, hogy ez a pigment folt teljesen leszáradt, és mint amikor egy elhalt bőr csak úgy leesik, szó szerint így leesett a lábamról, ami teljesen meggyógyult.*

**SID**: Tudod, ami számomra érdekes az, hogy a legújabb bőrkezelések lézerrel történnek, ami nem más, mint fény. Akkor mennyivel inkább hatásosabb Isten fénye, de erre egy másik műsorban kell majd visszatérnünk. Ami viszont még nagyon érdekes, az a dicsőségben történő természetfölötti bankügyletek. Amerikában és a világ minden részén is krízisben vannak a bankok. Azonban mit szólnál természetfölötti bankügyletek bonyolításához Isten dicsőségében? (Mindjárt viszajövünk).

**SID**: Helló, Sid Roth vagyok Katie Souza-val. Szóval Katie, mi ez az „Isten jelenlétében, tehát a dicsőségben való bankügylet bonyolítása?” Mit értesz ezalatt?

***KATIE:*** *Ezekben a szűkös időkben, amikor ilyen éhség van még az Egyesült Államokban is, minden elérhető segítségre szükségünk van!*

**SID:** Így van!

***KATIE:*** *Tehát ugyanúgy szükségünk van természetes eszközökre is, mint természetfölöttikre! Van Isten jelenlétének felhőjében egy teremtő erő, amit ki tudunk aknázni és anyagi, vagy pénzügyi ellátást tudunk teremteni, a saját szükségeinkre. Rengeteg ilyen sztorit tudnék mesélni, az egyiket meg is osztanám.*

**SID**: Nekem ez nagyon tetszik. Mesélj a 21,000 dolláros adósságról! Ha azt gondoltad neked vannak anyagi gondjaid, hallgasd meg ezt! Mondd el Katie!

***KATIE:*** *Oké. A szolgálatunk még nagyon gyerekcipőben járt, amikor 21,000 dolláros adósságba kerültünk. Az egész csapatunkat arra kértem, hogy 21 napos böjtben imádkozzunk. Azt mondtam: „Uram, kell, hogy adj egy kulcsot arra, hogy törjem meg és szabaduljak meg ettől az adósságtól.” A böjt alatt az Úr a 100-as Zsoltárhoz vezetett, mely azt mondja: „Menjetek be kapuin hálaadással, tornácaiba dicséretekkel.” Azt mondta az Úr: „Ez az egyik legjobb módja annak, ahogy Jézus megnyitotta a Mennyet, és lehozta a Mennyből a dicsőségnek azt a felhőjét, amely az étel szaporítását okozta, tehát elhozta az anyagi ellátást.” Én pedig: „Oké, mi ez?” Ő azt mondta: „Olvasd el a Lukács 9-et, amikor Jézus megvendégelte az 5000 embert öt kenyérből és két halból.” Majd végre megláttam. Pontosan láttam Sid, ahogy azt mondja: „Jézus fogta az öt kenyeret és a két halat, fölnézett a Mennybe, dicsérte az Urat és hálát adott.” Mi is történt itt? Az, hogy Jézus pontosan tudta: „Ezzel a kicsivel kell jóllakatnom ezt a rengeteg embert. Ehhez szükségem van erőre, méghozzá a dicsőség felhőjéből jövő teremtő erőre!” Ezért volt, hogy először felnézett a Mennybe! A megnyílt Mennyet nézte, várva azt, hogy a dicsőség felhője leereszkedjen! Majd a következő lépésben dicsérte Istent, tehát hálát adott! Mi is történt? Alkalmazta a 100-as Zsoltárban leírtakat és belépett a Menny kapuin hálaadással, tornáciaba dicséretekkel. Tehát a Mennyben vannak kapuk! És hogyan nyithatod meg azokat? Hálaadással! És akkor, a dicsőség felhője leszáll, és Isten jelenléte, tehát dicsősége megjelenik a dicséretünk által. Ahogy Jézus fölnézett a Mennybe, azt mondta: „Oké, most meg kell, hogy nyíljanak a kapuk, tehát használom a hálaadás és dicséret eszközeit erre.” Megnyílik a Menny, leszáll a dicsőség felhője, majd mit tesz a következő lépésben? „Áldást MOND ki a kenyérre.” Tehát mit is tesz? Pont azt, amit Isten tett az 1Mózes 1-ben mikor teremtette a világot: BESZÉLT, tehát SZÓLT annak! Istennek megvolt a dicsőség felhője és Ő szólt ahhoz a felhőhöz! Azt mondta: „Legyen világosság. És lett világosság!” Jézus bekerült a dicsőség jelenlétébe. És EBBE emelte föl a kenyereket és halakat és beszélt azokhoz, szó szerint megparancsolta, hogy bővölködjenek, sokasodjanak és mivel ebben a felhőben teremtő erő van, ezért ez meg is történt!*

**SID**: Oké. Ez nagyon jó, dehát ez Jézussal történt. Te is megtanulhatod ezt, mint eszközt használni?

***KATIE****: Így van!*

**SID**: Hogy megy ez annak a Katienek akinek 21,000 dolláros hitele van?

***KATIE****: Fölfedeztem ebből a kijelentésből, hogy ezt így kell csinálni és hogy ÉN IS meg tudom ezt tenni. Szóval pont ugyanezt tettem!*

**SID**: Teljes gyermeki hited van, nem igaz?

***KATIE****: Ha valamit mond a Biblia, hogy lehetséges, én azt el is hiszem!*

**SID**: A tanításaid is kijelentésekből állnak. Nem átlagos tanító vagy, mivel te csakis kijelentésből tanítasz.

***KATIE****: Igen.*

**SID:** Jézus böjt. Tehát itt vagy 21,000 dolláros adósággal és elkezdesz böjtölni, amit Jézus böjtnek nevezel. Mi ez a Jézus böjt?

***KATIE:*** *Az, hogy teljesen Jézusra összpontosítasz. Csak Őt imádod, olyan dalokat énekelsz amik mind csak Róla szólnak! Végigolvasod az evangéliumokat, az összes Róla szóló próféciákat, tehát mindent, ami Jézusról szól! Időt fordítasz arra, hogy elmélkedsz Rajta, Hozzá beszélsz és Róla beszélsz – tehát egy kijelölt időt csak erre szánsz. Ekkor az történik, hogy elkezded Őt hordozni magadban és szinte mint egy szülés által, Őt hozod a világra!*

**SID**: Oké. Tehát 21,000 dollárral tartozol. Mit teszel ekkor?

***KATIE:*** *Szóval ahogy itt voltam és megláttam, hogy „wow, tehát így csinálta Jézus! Ó Atyám, akkor én is meg tudom ezt tenni ugyanígy! Nem igaz? Szóval elkezdtem ugyanazt megtenni, amit Jézus tett. Volt 3000 dollárunk amit a 21,000 dolláros adósságra akartam befizetni törlesztésként. Szóval vettem ezt a pénzt, ugyanúgy, mint ahogy Jézus vette a kenyereket és a halakat és elkezdtem alkalmazni a 100-as Zsoltárt. „Menjetek be kapuin hálaadással, tornácaiba dicséretekkel!” És egyszerűen nyomtam magam előre ebben és nem engedtem, hogy elkalandozzanak a gondolataim, egyenesen Isten dicséretére és hálaadására koncentráltam. És ahogy éreztem, ahogy megváltozott a légkör és elkezdtem érezni ezt az égést a dicsőségben, úgy éreztem ezt, mint egy súlyként a vállaimra nehezedő, kézzel fogható jelenlétét az Úrnak. Tudtam, hogy leszállt az Ő dicsősége, melyben teremtő erő van. Szóval pontosan azt tettem, amit Jézus tett. Fölemeltem a kenyerem, tehát a pénzem a dicsőségbe és áldást szóltam a dicsőség felhőjében. Parancsoltam neki, hogy szaporodjon és sokasodjon. Mire véget ért ez a 21 napos Jézus böjt, kaptunk egy 21,000 dolláros csekket!*

**SID**: Katie, miközben ezeket mondtad, éreztem, ahogy megváltozott a légkör. Nem tudom mit tervezel imádkozni a nézőink életében, de mivel érzem az atmoszféra változását, szerintem most azonnal imádkoznunk kellene!

***KATIE****: Először is azt kell tenned, hogy megtöröd az életed fölötti adósságot szellemben, de nem csak ennyit! Az anyagiak szaporodását, tehát sokasodását kell okoznod! Egyszer a férjem vállalkozása becsődölt és kilenc hónapig nem volt munkája. Szellemben hittel fölmentem a Mennybe és kaptam egy gyémántot. Miután visszatértem látomásomban, az Úr azt mondta: „Most pedig parancsolj a dicsőségben, hogy manifesztálódjon fizikai síkon is! Tehát jelenjen meg materiálisan is.” Ekkor csoda útján kaptunk 250,000 dollárt! És te ugyanezt megteheted!*

**SID**: De ez a gyémánt nem valóságosan jelent meg, hanem láttad ezt szellemben?

***KATIE:*** *Szellemben láttam és azt mondtam Istennek: „Mi ez?” Erre Ő: „Ez jelképezi azt, amit dicsőségemben neked akarok adni!”*

**SID:** Majd imádkoztál, hogy ez megjelenjen úgy a Földön, mint ahogy a Mennyben van. Mennyi pénz jelent meg?

***KATIE:*** *Negyed millió dollár!*

**SID**: Ezt most sokan lehet, hogy nehezen hiszik el. De az igazság az, hogy egy természetfölötti kulcsot találtál. Ha gazdasági válság történik világméretűen, a Biblia is beszél arról, hogy Isten a gonoszok vagyonát, melyet gyűjtögettek, átadja az igazaknak, tehát egy vagyon-átadás következik be. Hiszem, hogy Isten épp ehhez adott neked egy kulcsot. Ez a vagyontranszfer.

***KATIE****: Igen. Ha egyszer megtanuljuk művelni a dicsőséget és kimondjuk, tehát teremtünk abban a felhőben, ezt bármikor, bármilyen helyzetben alkalmazhatjuk. Megtörhetünk vele adósságot, és növelhetjük anyagi bevételünket. Ha egyszer megkapod ezt az eszközt, ezt újra és újra használhatod! Mi már rengeteg anyagi csodát láttunk így! Egyszer 32,000 dollárt, egyszer pedig 100,000-et kaptunk így!*

**SID:** Rendben. Nagyon röviden add meg nekünk a kezdőlökést ahhoz, hogyan mehetünk a Mennybe és kaphatunk válaszokat az imáinkra, hogyan hozhatjuk azt le a Földre úgy, ahogy Jákóbnál az angyalok tették.

***KATIE:*** *Használd a hited! A Biblia szerint Énók hit által ragadtatott el a Mennybe!*

**SID**: Imádkozz értünk!

***KATIE:*** *Oké. Most azonnal megtörök minden olyan dolgot az életed fölött, ami akadályozna abban, hogy elhidd, neked jogodban áll bármikor a Mennybe menned, hogy mindazt megkaphasd onnan, amire csak szükséged van, hogy Isten ígéretei felgyorsult módon teljesedhessenek be az életeden! Imádkozom most érted! Csak fogadd ezt most el! Parancsolok minden akadályozó tényezőnek, mely megpróbálja meggátolni, hogy oda kerülj Mennyei helyekre, hogy visszahozhasd onnan mindazt, amire szükséged van az élethez és a bővölködéshez. Megnyílt Mennyet hirdetek ki az életedre, hogy megismerd Isten dicsőségét és ez megnyílvánuljon, manifesztálódjon a házadban, hogy behozhasd azt oda magaddal és egy kézzel fogható megnyílvánulása legyen a dicsőség felhőjének. Ez bejön a házadba és képes vagy kifizetni a számláidat és áldást parancsolni ezekre! Kihirdetem, hogy akárhányszor valamit fizetned kell, Isten bőségesen megszaporítja és megsokasítja számodra az angyagiakat! A Jézus nevében!*

**SID:** Katie, tudod amikor arról beszélsz, hogy a Mennybe megyünk és onnan vissza, eszembe jutott az, hogy nagyon hamarosan megfújják majd a trombitát, azt a sófárt, ami egy kos szarv és mindnyájan elragadtatunk a Mennybe! Akkor azonban már nem azért megyünk a Mennybe, hogy valamit onnan lehozzunk és visszatérjünk onnan. Ott maradunk és örökre ott leszünk Jézussal együtt! Szinte már hallom ennek a sófárnak a hangját, ahogy megfújják. Nem tudom ti hogy vagytok vele, de én nagyon várom már ezt az elragadtatást, különösen most, a dicsőségnek ezen a felemelkedett szintjén, mely van most itt Katievel. De ahhoz, hogy oda kerülj, kell, hogy a szellemed átvegye az irányítást az életed fölött. Ehhez pedig Isten életére van szükséged a szellemedben! Ahogy Katie is föladta a bűneit ott a börtönben, neked is ezt kell tenned! Itt az idő, hogy feladd és Jézust tedd Uraddá és Messiásoddá. Én most nem vallásról beszélek, hanem intim, bensőséges kapcsolatról Istennel, aki szeret téged! Különleges vagy! Hidd el! Hidd el, hogy Jézus meghalt a TE bűneidért és elmosta azokat! Térj meg azokból és kérd Jézust, hogy költözzön a szívedbe és legyen az életed Ura. Tedd meg most! Most!